নানা প্রতিকূলতায় গত এক সপ্তাহে পুঁজিবাজার ছেড়েছেন ৭৬ হাজার ১৪৪ বিনিয়োগকারী। ২০১২-১৩ অর্থবছরের বেনিফিশিয়ারি ওনার্স (বিও) হিসাব নবায়ন না করায় বন্ধ হয়ে গেছে এসব হিসাব। ব্রোকার ও মার্চেন্ট ব্যাংক সংশ্লিষ্টরা এ তথ্য জানান। তাদের বক্তব্য, এতে পুঁজিবাজারে কোনো নেতিবাচক প্রভাব পড়বে না। বিশ্লেষকরা বলছেন, ২০১০ সালে অনেক বিনিয়োগকারী প্রয়োজনের অতিরিক্ত বিও হিসাব খুলেছিলেন। বিও হিসাব সক্রিয় রাখার জন্য প্রতিটি বিও হিসাবের বিপরীতে ৫শ’ টাকা ফি দিতে হতো সিডিবিএলকে। একারণে অনেকেই এখন সেই সব হিসাব নবায়ন না করায় বন্ধ হয়ে যাচ্ছে অ্যাকাউন্ট।